als_Latn dik_Latn ron_Latn
Zgjedhjet vendore të 21 qershorit nuk e shkeputën dot Shqipërinë nga disa problem tradicionale si blerja e votës, presioni mbi votuesit dhe përdorimi i shtetit në fushatë
OSBE/OHDIR, publikoi raportin përfundimtarë për zgjedhejet vendore, ku vlerëson se politizimi i insitucioneve shtetërore, minoi administrimin e procesit. Raporti vlerëson si pozitive vetëm ditën e zgjedhjeve pavarësisht disa parregullsive proceduriale dhe disa votimeve në grup. Por kritikat përqëndrohen kryesisht në fazën e përgatitjes së zgjedhjeve, që lidhen me politizimin e KQZ-së, dhe mungesën e vullnetit të partive politke për të zbatuar ligjin.
“Pavarësisht nga disa mangësi , korniza ligjore mund të kishte ofruar bazën për zgjedhje demokratike. Megjithatë, partitë kryesore keqpërdorën kompetencat dhe përgjegjësitë e tyre në kuadër të administrimit zgjedhor dhe i mungonte vullneti politik për ta zbatuar atë në mënyrë efektive. Kjo, e kombinuar me politizimin e institucioneve të përfshira, vazhdojnë të minojnë zgjedhjet”
Raporti i OSBE/ODIHR përmend edhe blerjen e votës si një nga problemet e këtyre zgjedhjeve.
“Ka pasur akuza të përhapura të blerjes së votave , duke përfshirë edhe pagesat e drejtpërdrejta ndaj votuesve, si dhe për individët për të siguruar vota nga miqtë dhe familjen e tyre. Ka pasur edhe pretendime të individëve se kanë dorëzuar kartat e tyre identifikuese para ditës së zgjedhjeve”
Një pjesë e mirë e raportit fokusohet tek parregullsitë dhe moszbatimi i ligjit nga administrata zgjedhore në të gjitha nivelet e saj, dhe tek përdorimi i burimeve shtetërore financiare për fushatë elektorale.
“Personalitetet e larta shpërndan certifikata e legalizimit të pronës në ngjarje të fushatës, dhe një numër i kandidatëve të Aleancës Për Shqipërinë Europiane, përdoren ngjarjet shtetërore dhe burimeve për qëllime të fushatës. Këto mjegulluan ndarjen mes shtetit dhe partisë”
Gjithashtu Raporti evidenton presione të ushtruara nga koalicioni qeveritar mbi nëpunësit publikë, kryesisht mësues, punonjës të kujdesit shëndetësor dhe bashkive për të marrë pjesë në aktivitet, përndryshe kërcënoheshin me humbjen e vendit të punës.
Një problematik tjetër e ngritur, mbetet transparenca e financimeve të fushtës. OSBE/OHDIR, thekson se ndonëse partitë përfituan fonde publike, donacione apo kredi, në asnjë moment nuk u bë transprencë. Për të gjitha parregullsitë e evidentuara në raport OSBE/ODIHR i përcjell Shqipërisë 23 rekomandime, të cilat duhen trajtuar nga Parlamenti për zgjedhjet e ardhshme. Një zhvillim pozitiv ne raport vecohet pershedetja e kandidatit demorkat Halim Kosova ndaj rivalit te tij Erjon Veliaj pas fitores.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn als_Latn als_Latn ind_Latn als_Latn